ผู้คุมฟินันซ่ายันยังไม่เสนอรมว.คลังปิดบริษัท
คณะกรรมการควบคุม ฟินันซ่าประกันชีวิต ยังไม่เสนอรมว.คลังให้ปิดบริษัท หลังมีความเป็นไปได้ว่าจะมีผู้ซื้อหุ้นเพิ่มทุนให้ครบตามกฎหมาย
30 มี.ค. 2554

คณะกรรมการควบคุม ฟินันซ่าประกันชีวิต ยังไม่เสนอรมว.คลังให้ปิดบริษัท หลังมีความเป็นไปได้ว่าจะมีผู้ซื้อหุ้นเพิ่มทุนให้ครบตามกฎหมาย
นายสุจินต์ พงษ์ศักดิ์ ผู้จัดการและกรรมการควบคุม บริษัทฟินันซ่าประกันชีวิต เปิดเผยว่า ขณะนี้ คณะกรรมการควบคุมจึงยังไม่มีการเสนอรัฐมนตรีว่าการกระทรวงการคลัง ให้ปิดบริษัทฟินันซ่าประกันชีวิต แต่อย่างใด 
โดยขณะนี้ อยู่ในช่วงที่คณะกรรมการควบคุมบริษัทฟินันซ่า ได้เปิดโอกาสให้ผู้ลงทุนสนใจในบริษัท เข้าดูข้อมูลของบริษัทอีกครั้งหนึ่ง ซึ่งมีนักลงทุนให้ความสนใจที่จะซื้อหุ้นเพิ่มทุนของบริษัทฟินันซ่าประกันชีวิต และ ขณะนี้อยู่ระหว่างการศึกษาข้อมูลของบริษัทอย่างเร่งด่วน 
“คาดว่ามีความเป็นไปได้ที่อาจมีผู้ซื้อหุ้นเพิ่มทุนกับบริษัทจนทำให้บริษัทมีเงินกองทุนครบตามที่กฎหมายกำหนดและสามารถดำเนินกิจการต่อไปได้”นายสุจินต์ กล่าว